मेलबर्न । अष्ट्रेलियाका प्रधानमन्त्री माल्कम टर्नबुलको एउटा फोटोले अहिले सामाजिक संजाल तताएको छ । प्रधानमन्त्रीले लाइफ ज्याकेट नलगाई डुंगा चढेको फोटो सार्वजनिक भएपछी सामाजिक संजालमा उक्त फोटो भाइरल भएको हो ।
अष्ट्रेलियनहरुले ” के प्रधानमन्त्रीले जरिवाना तिर्लान् ?” भन्दै उक्त फोटो सेयर गरिरहेका छन् । अष्ट्रेलियाको कानुन अनुसार डुंगामा सयर गर्दा अनिवार्य रुपमा लाइफज्याकेट लगाउनुपर्छ र यदि उक्त नियम तोडेको पाइएमा २ सय ५० डलर जरिवाना तिर्नुपर्छ ।
सामाजिक संजालमा फोटो भाइरल भएपछी प्रधानमन्त्रीले गल्ती स्वीकार्दै माफी मागेका छन् । उनले आफू सुरक्षाको विषयमा सधै संवेदनशिल रहेको भन्दै सम्पूर्णलाई सुरक्षा सावधानी अपनाउन समेत आग्रह गरेका छन् ।
काठमाडौं । पोखरामा ग्राण्ड अष्ट्रेलियन एजुकेशन सेमिनार आयोजना हुने भएको छ । विगत लामो समय देखि शैक्षिक क्षेत्र तथा भिसा सर्भिसमा काम गर्दै आएको एक्स्पर्ट एजुकेशन एण्ड भिसा सर्भिसेजले कार्यक्रमको आयोजना गरेको हो । एक्स्पर्ट एजुकेशन कन्सल्टेन्सी अन्तर्राष्ट्रिय रुपमा विस्तार भएको संस्था हो ।
संस्थाका अनुसार, एजुकेशन सेमिनारमा नि:शुल्क प्रवेशको व्यवस्था रहेको छ । कार्यक्रम आगामी सेप्टेम्बर २४ मा पोखराको सिद्धार्थ चोक स्थित एक्स्पर्ट सेमिनार हलमा हुनेछ । बिहान ११ बजे देखि सुरु हुने उक्त कार्यक्रममा सहभागीहरुले एक्स्पर्ट एजुकेशनका सीइओ संजीव शर्मा र अष्ट्रेलियाको मेलबर्नमा रहेको एक्स्पर्टको शाखाका निर्देशक सरोज शर्मासंग अन्तरक्रिया गर्ने अवसर पाउनेछन् । यसको साथै कार्यक्रममा अष्ट्रेलियाका शैक्षिक संस्थाका प्रतिनिधिहरुबाट विभिन्न जानकारी लिन सकिनेछ ।
अष्ट्रेलियामा एक्स्पर्ट एजुकेशनको कार्यालय मेलबर्न, सिड्नी, ब्रिसबेन अडेलेड़, गोल्डकोस्ट लगायतका शहरहरुमा रहेको छ । यसको साथै यसको शाखाहरु बंगलादेश र भारतका विभिन्न शहरहरुमा रहेको छ । नेपालमा यसका कार्यालयहरु काठमाडौं, पोखरा, चितवन बुटवल, दाङ, धनगढी, बिर्तामोड, नेपालगंज, बिराटनगर, इटहरी लगायत ठाउँहरुमा रहेको छ ।